

ΕΕ5Τ 

Κθ35θη: 8ί9Β 
(θΓη&θεΜθά) 

Εοο3(ίοη: ΑΙίιβηΛ ΕΙΙιηίΚο 
Τγρθ9Γ3(ίθΐ^^ 


24537 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1686 

9 Ιουλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αρμοδιοτήτων και μεταβίβαση δικαι¬ 
ώματος υπογραφής «Με εντολή Υφυπουργού» 
στο Γενικό Γραμματέα Στρατηγικών και Ιδιωτι¬ 
κών Επενδύσεων του Υπουργείου Ανάπτυξης και 

Ανταγωνιστικότητας. 1 

Εξασφάλιση της παιδαγωγικής επάρκειας των κα¬ 
τόχων Μεταπτυχιακών Τίτλων Σπουδών από τα 
Μεταπτυχιακά Προγράμματα του Π.Τ.Δ.Ε. του 

Ε.Κ.Π.Α. 2 

Οικονομική εισφορά των ασκούντων τη γονική μέρι¬ 
μνα των τέκνων που φιλοξενούνται στον Παιδι¬ 
κό Σταθμό του Υ.ΠΑΙ.Θ.Π.Α. κατά το σχολικό έτος 

2013-2014. 3 

Έγκριση Προγράμματος Μεταπτυχιακών Σπουδών 
του Τμήματος Επιστήμης Φυσικής Αγωγής και 
Αθλητισμού του Πανεπιστημίου Θεσσαλίας με 
τίτλο «Εφαρμοσμένη Κινησιολογία στις Ένοπλες 

Δυνάμεις» (ΜίΙίΙαΓγ ΡίΙηβεε & ΙΑ/θΙΙόθίηρ). 4 

Έγκριση της αριθ. 7004/10/4/17-6-2013 απόφασης του 
Αστυνομικού Διευθυντή Εύβοιας «Μεταβίβαση δι¬ 
καιώματος υπογραφής εγγράφων “ΜΕ ΕΝΤΟΛΗ 
ΔΙΕΥΘΥΝΤΗ” στους Υποδιευθυντές της Αστυνο¬ 
μικής Διεύθυνσης Εύβοιας». 5 

Απογραφή τραπεζικής θυρίδας της ασφαλιστικής 
επιχείρησης «ΔΙΕΘΝΗΣ ΕΝΩΣΙΣ ΑΝΩΝΥΜΟΣ ΑΣ¬ 
ΦΑΛΙΣΤΙΚΗ ΕΤΑΙΡΙΑ», κατάθεση επιταγών εται¬ 
ρείας προς είσπραξη, αποδέσμευση ποσού για 
πληρωμές προς δικαιούχους αποζημιώσεων και 
τρίτους κατά τις διατάξεις του άρθρου 9, παρ. 2 

του ν.δ. 400/70. 6 

Μεταβίβαση προς την ασφαλιστική εταιρεία με 
την επωνυμία «ΙΝΤΕΡΛΑΪΦ (ΙΝΤΕΒϋΡΕ) ΑΝΩΝΥ¬ 
ΜΗ ΑΣΦΑΛΙΣΤΙΚΗ ΕΤΑΙΡΕΙΑ ΓΕΝΙΚΩΝ ΑΣΦΑΛΙΣΕ¬ 
ΩΝ» του συνόλου του ασφαλιστικού χαρτοφυλα¬ 
κίου της ασφαλιστικής εταιρείας με την επωνυμία 
«ΩΙΒΕΚΤΑ ΑΝΩΝΥΜΗ ΑΣΦΑΛΙΣΤΙΚΗ ΕΤΑΙΡΕΙΑ ΓΕ¬ 
ΝΙΚΩΝ ΑΣΦΑΛΙΣΕΩΝ», σύμφωνα με τις διατάξεις 
του άρθρου 59 του ν.δ. 400/1970. 7 


ΑΠΟΦΑΣΕΙ Σ 

Αριθμ. 29994/ΔΙΟΕ 564 (1) 

Καθορισμός αρμοδιοτήτων και μεταβίβαση δικαιώμα¬ 
τος υπογραφής «Με εντολή Υφυπουργού» στο Γενικό 
Γραμματέα Στρατηγικών και Ιδιωτικών Επενδύσεων 
του Υπουργείου Ανάπτυξης και Ανταγωνιστικότητας. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τις διατάξεις: 

α. Των άρθρων 12-15 (Γενική Γραμματεία Στρατηγι¬ 
κών και Ιδιωτικών Επενδύσεων) του Κεφαλαίου Β' «Ορ¬ 
γανωτικά θέματα Υπουργείου Ανάπτυξης, Ανταγωνι¬ 
στικότητας, Υποδομών, Μεταφορών και Δικτύων» του 
Ν.4146/2013 «Διαμόρφωση φιλικού αναπτυξιακού περι¬ 
βάλλοντος για τις στρατηγικές και ιδιωτικές επενδύσεις 
και άλλες διατάξεις» (Α' 90). 

β. Του Ν. 3299/2004 «Κίνητρα Ιδιωτικών Επενδύσεων 
για την Οικονομική Ανάπτυξη και την Περιφερειακή Σύ¬ 
γκλιση» (Α' 262), όπως ισχύει. 

γ. Της παρ. 1 του άρθρου 54 του Π. Δ/τος 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (Α' 98). 

δ. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο 1 του Π.Δ. 63/2005 (Α' 98). 

ε. Του ΠΔ/τος 178/2000 «Οργανισμός του Υπουργείου 
Εθνικής Οικονομίας», όπως τροποποιήθηκε και ισχύει 
σήμερα (Α' 165). 

στ. Του Π.Δ/τος 189/2009 «Καθορισμός και ανακατα¬ 
νομή αρμοδιοτήτων των Υπουργείων» (Α' 221). 

ζ. Του Π.Δ/τος 85/2012 «Ίδρυση και μετονομασία 
Υπουργείων, μεταφορά και κατάργηση υπηρεσιών» (Α' 
141), όπως τροποποιήθηκε με το Π.Δ. 118/2013 «Τροπο¬ 
ποίηση του ΠΔ. 85/2012 (Α' 141) - Ίδρυση Υπουργείου 
Υποδομών, Μεταφορών και Δικτύων και Υπουργείου 
Πολιτισμού και Αθλητισμού και μετονομασία των Υπουρ¬ 
γείων Ανάπτυξης, Ανταγωνιστικότητας, Υποδομών, Με¬ 
ταφορών και Δικτύων και Παιδείας και Θρησκευμάτων, 
Πολιτισμού και Αθλητισμού σε Υπουργείο Ανάπτυξης 

και Ανταγωνιστικότητας και σε Υπουργείο Παιδείας και 
Θρησκευμάτων αντιστοίχως.» (Α' 152). 

η. Του Π.Δ/τος 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

θ. Του Π.Δ/τος 117/2012 «Σύσταση, συγχώνευση και με- 
τονομασία Γενικών Γραμματειών του Υπουργείου Ανά¬ 
πτυξης, Ανταγωνιστικότητας, Υποδομών, Μεταφορών 
και Δικτύων» (Α' 202). 

ι. Της αριθ. 27857/ΔΙΟΕ/547/26-06-2013 κοινής απόφα¬ 
σης του Πρωθυπουργού και του Υπουργού Ανάπτυξης 
και Ανταγωνιστικότητας «Ανάθεση αρμοδιοτήτων στον 
Υφυπουργό Ανάπτυξης και Ανταγωνιστικότητας Πανα¬ 
γιώτη Μηταράκη.» (ΦΕΚ Β' 1653/2013). 

ια. Της αριθ. 25469/3150/7-6-2011 (ΦΕΚ Υ.Ο.Δ.Δ./2011) 
κοινής απόφασης του Πρωθυπουργού και του Υπουρ¬ 
γού Οικονομίας, Ανταγωνιστικότητας και Ναυτιλίας για 
το διορισμό του Πέτρου Σελέκου στη θέση του μετα¬ 
κλητού Γενικού Γραμματέα της Γενικής Γραμματείας 
Στρατηγικών Επενδύσεων του Υπουργείου Οικονομίας, 
Ανταγωνιστικότητας και Ναυτιλίας. 

2. Την ανάγκη να διασφαλισθεί η εύρυθμη και αποδο¬ 
τική λειτουργία των Υπηρεσιών του Υπουργείου και η 
ταχεία διεκπεραίωση των υποθέσεών τους. 

3 Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Καθορισμός αρμοδιοτήτων. 

1. Ο ιεραρχικός έλεγχος των οργανικών μονάδων της 
Γ ενικής Γ ραμματείας Στρατηγικών και Ιδιωτικών Επεν¬ 
δύσεων, κατά την παρ. 1 του άρθρου 54 του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (Α' 98)», ήτοι: 

α. Της Γενικής Διεύθυνσης Ιδιωτικών Επενδύσεων. 

β. Της Γενικής Διεύθυνσης Στρατηγικών Επενδύσεων 
και των Διευθύνσεων και των Τμημάτων αυτών, 

γ. Του Αυτοτελούς Τμήματος Φορολογικών Κινήτρων. 

2. Η προεδρία της Κεντρικής Γνωμοδοτικής Επιτροπής 
του Υπουργείου Ανάπτυξης και Ανταγωνιστικότητας, για 
τις Ιδιωτικές Επενδύσεις, που συστήνεται και λειτουργεί 
κατά τις διατάξεις του ν. 3299/2004, όπως ισχύει. 

3. Η επικοινωνία με φορείς και πολίτες για θέματα 
αρμοδιότητας της Γενικής Γραμματείας Στρατηγικών 
και Ιδιωτικών Επενδύσεων. 

4. Η εκπροσώπηση σε διεθνή όργανα, επιτροπές και 
ίθΓ3 σε περίπτωση κωλύματος του Υφυπουργού. 

Άρθρο 2 

Μεταβίβαση δικαιώματος υπογραφής. 

Μεταβιβάζεται στον Γ ενικό Γ ραμματέα Στρατηγικών 
και Ιδιωτικών Επενδύσεων του Υπουργείου Ανάπτυξης 
και Ανταγωνιστικότητας, ως διοικητικό προϊστάμενο 
των υπηρεσιών της ως άνω Γενικής Γραμματείας, η 
αρμοδιότητα και το δικαίωμα να υπογράφει «Με εντολή 
Υφυπουργού» τα εξής: 

α. Τη συγκρότηση ομάδων εργασίας, για την επεξερ¬ 
γασία θεμάτων αρμοδιότητας της Γ ενικής Γ ραμματείας 
Στρατηγικών και Ιδιωτικών Επενδύσεων. 

β. Την έκδοση αποφάσεων σύναψης συμβάσεων προ¬ 
μηθειών αγαθών και παροχής υπηρεσιών κατά το π.δ. 
4/2002 «Εκτέλεση ενεργειών τεχνικής βοήθειας-στήριξης 


και διαχείριση των αντίστοιχων πόρων» (Α' 3) ύψους 
έως 10.000 ευρώ. 

Άρθρο 3 

Γ ενικές Διατάξεις 

1. Σε περίπτωση απουσίας ή κωλύματος του Γενικού 
Γ ραμματέα, όλα τα υπογραφόμενα από αυτόν έγγραφα 
σύμφωνα με την απόφαση αυτή, υπογράφονται από τον 
Υφυπουργό. 

2. Κάθε διοικητική πράξη εκδιδόμενη με βάση την 
εξουσιοδοτική αυτή απόφαση πρέπει να αναφέρει στο 
προοίμιο της τα στοιχεία αυτής. 

3. Η ισχύς της απόφασης αυτής αρχίζει από τη δημο¬ 
σίευσή της στη Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2013 

ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΜΗΤΑΡΑΚΗΣ 
-♦- 

Αριθ. 90893/Γ1 (2) 

Εξασφάλιση της παιδαγωγικής επάρκειας των κατόχων 
Μεταπτυχιακών Τίτλων Σπουδών από τα Μεταπτυχι¬ 
ακά Προγράμματα του Π.Τ.Δ.Ε. του Ε.Κ.Π.Α. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 2 παρ. 3 περ. δ' του 
Ν.3848/2010 «Αναβάθμιση του ρόλου του εκπαιδευτικού- 
καθιέρωση κανόνων αξιολόγησης και αξιοκρατίας στην 
εκπαίδευση και λοιπές διατάξεις» (ΦΕΚ 71 Α'). 

2. Τις διατάξεις του Ν. 3966/2011 «θεσμικό πλαίσιο των 
Πρότυπων Πειραματικών Σχολείων, ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων «ΔΙΟΦΑΝΤΟΣ» 
και λοιπές διατάξεις» (ΦΕΚ 118 Α'). 

3. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα Κυβερνητικά Όργανα» που 
κυρώθηκε με το άρθρο πρώτο του Π.Δ. 63/2005 (ΦΕΚ 
98 Α'), κατ’ εφαρμογή των οποίων βεβαιώνεται ότι από 
της διατάξεις της παρούσης δεν προκαλείται δαπάνη 
σε βάρος του κρατικού προϋπολογισμού. 

4. Τις διατάξεις του άρθρου 2 του Π.Δ. 118/2013 (ΦΕΚ 
152/Α'/25-6-2013). 

5. Την αριθ. 19/3-6-2013 Πράξη του Διοικητικού Συμ¬ 
βουλίου του Ινστιτούτου Εκπαιδευτικής Πολιτικής (Ι.Ε.Π.). 

Διαπιστώνουμε ότι τα Μεταπτυχιακά Προγράμματα 
του Π.Τ.Δ.Ε. του Ε.Κ.Π.Α. στους Τομείς με τις ακόλουθες 
κατευθύνσεις ανά τομέα: 

Α. Τομέας Επιστημών της Αγωγής: 

• «Εφαρμοσμένη Παιδαγωγική» (Διδακτική- Προγράμ¬ 
ματα Σπουδών, Εκπαίδευση ενηλίκων, Συνεχιζόμενη εκ¬ 
παίδευση και δια βίου μάθηση) 

• «Συγκριτική Παιδαγωγική» με ειδίκευση σε ζητήματα 
ποιότητας της εκπαίδευσης 

• «Κοινωνιοβιολογία, Νευροεπιστήμες και Εκπαίδευση» 

Β. Τομέας Ειδικής Παιδαγωγικής και Ψυχολογίας: 

• «Ειδική Αγωγή, Λογοθεραπεία-Συμβουλευτική» 

Γ. Τομέας Ανθρωπιστικών Σπουδών: 

• «Διδακτική της Γλώσσας-Λογοτεχνία-Θέατρο και 
Εκπαίδευση». 

• «Ιστορία και διδακτική της ιστορίας-Λαογραφία και 
πολιτισμός» 

• «Κοινωνιολογία της Εργασίας: πολιτικές Αγοράς 
Εργασίας-Μειονότητες-Παιδική Ηλικία». 

Δ. Τομέας Μαθηματικών και Πληροφορικής: 

• «Μαθηματικά στην Εκπαίδευση (Ιστορία, Φιλοσοφία 
και Διδακτική των Μαθηματικών)». 

• «Πληροφορική στην Εκπαίδευση». 

Ε. Τομέας Φυσικών Επιστημών, Τεχνολογίας και Πε¬ 
ριβάλλοντος: 

• «Φυσικές Επιστήμες στην Εκπαίδευση». 

Στ. Σύμπραξη ΠΤΔΕ-ΤΕΙ Πειραιά: 

• «Εκπαιδευτική Τεχνολογία και ανάπτυξη Ανθρώπινων 
Πόρων». 

Πληρούν της προϋποθέσεις κατοχύρωσης παιδαγω¬ 
γικής επάρκειας για τους κατόχους του αντίστοιχου 
μεταπτυχιακού τίτλου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθ. 90865/Η (3) 

Οικονομική εισφορά των ασκούντων τη γονική μέριμνα 
των τέκνων που φιλοξενούνται στον Παιδικό Σταθ¬ 
μό του Υ.ΠΑΙ.Θ.Π.Α. κατά το σχολικό έτος 2013-2014. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Της παραγράφου 3 άρθρου 329 του Ν. 4072/2012 
(Α' 86) «Βελτίωση επιχειρηματικού περιβάλλοντος-Νέα 
εταιρική μορφή-Σήματα-Μεσίτες ακινήτων-Ρύθμιση θε¬ 
μάτων ναυτιλίας, λιμένων και αλιείας και άλλες διατά¬ 
ξεις» (Α' 86). 

β) Της αριθμ. 62375/Η/01-06-2012 Υπουργικής Απόφα¬ 
σης (Β' 1823) «Εσωτερικός Κανονισμός Λειτουργίας του 
Παιδικού Σταθμού του Υπουργείου Παιδείας Δια Βίου 
Μάθησης και Θρησκευμάτων», όπως ισχύει, και ειδικό¬ 
τερα της παραγράφου 2 του άρθρου 19 αυτής. 

γ) Του άρθρου 90 του Κώδικα για την Κυβέρνηση και 
τα Κυβερνητικά Όργανα, που κυρώθηκε με το άρθρο 
πρώτο του Π.Δ. 63/2005 (Α' 98). 

3. Τη γνώμη της Επιτροπής επιλογής νηπίων και πα¬ 
ρακολούθησης της λειτουργίας του Παιδικού Σταθμού 
του άρθρου 11 του Εσωτερικού Κανονισμού Λειτουργίας 
του, όπως αυτή διατυπώθηκε στην υπ’ αριθμ. 5/04-06- 

2013 Πράξη της, σχετικά με την αναγκαιότητα ορισμού 
οικονομικής εισφοράς των ασκούντων τη γονική μέριμνα 
των φιλοξενούμενων τέκνων κατά το σχολικό έτος 2013- 

2014 και το ποσό αυτής. 

4. Το γεγονός των αυξημένων λειτουργικών εξόδων 
του Παιδικού Σταθμού, όπως αυτά διαπιστώθηκαν κατά 
το χρόνο της πιλοτικής λειτουργίας του. 

5. Το γεγονός ότι από τις διατάξεις της απόφασης 
αυτής δεν δημιουργείται δαπάνη σε βάρος του Κρατικού 
Προϋπολογισμού, αποφασίζουμε: 


Ορίζουμε οικονομική εισφορά των ασκούντων τη γονι¬ 
κή μέριμνα των τέκνων που φιλοξενούνται στον Παιδικό 
Σταθμό του Υπουργείου Παιδείας και Θρησκευμάτων, 
κατά το σχολικό έτος 2013-2014, η οποία ανέρχεται στα 
είκοσι (20) Ευρώ μηνιαίως ανά φιλοξενούμενο τέκνο, 
προκειμένου να καλυφθούν η αμοιβή του παιδιάτρου 
και τα έξοδα για αναλώσιμα υλικά. 

Το εισφερόμενο ποσό καταβάλλεται εντός της πρώ¬ 
της εβδομάδας εκάστου μήνα στον Προϊστάμενο του 
Παιδικού Σταθμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Ιουλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΥΠΟΥΛΟΣ 
-♦- 

Αριθ. 90606/Β7 (4) 

Έγκριση Προγράμματος Μεταπτυχιακών Σπουδών του 
Τμήματος Επιστήμης Φυσικής Αγωγής και Αθλητι¬ 
σμού του Πανεπιστημίου Θεσσαλίας με τίτλο «Εφαρ¬ 
μοσμένη Κινησιολογία στις Ένοπλες Δυνάμεις» (ΜίΙί- 
ΙδΓγ ΡίΙηθδε & ΪΛ/θΙΙάθίηρ). 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του ν. 3685/2008 και ιδίως το άρθρο 6 
(ΦΕΚ 148 Α') «Θεσμικό πλαίσιο για τις μεταπτυχιακές 
σπουδές» όπως τροποποιήθηκαν με τις διατάξεις του 
άρθρου 24 του ν. 3696/2008 (ΦΕΚ 177 Α'), του άρθρου 27 
του ν 3794/2009 (ΦΕΚ 156 Α') και του άρθρου 37, παρ. 5 
του ν. 3848/2010 (ΦΕΚ 71 Α'). 

2. Τις διατάξεις του άρθρου 80 παρ. 11α του Ν. 4009/2011 
(ΦΕΚ 195 Α') «Δομή, λειτουργία, διασφάλιση της ποιό¬ 
τητας των σπουδών και διεθνοποίησης των ανωτάτων 
εκπαιδευτικών ιδρυμάτων», όπως τροποποιήθηκε με τις 
διατάξεις του άρθρου 47, παρ. γ' του ν. 4025/2011 (ΦΕΚ 
228 Α'), του άρθρου 5, παρ. 8 του ν.4076/2012 (ΦΕΚ 159 
Α') και του άρθρου 34, παρ. 2 του ν.4115/2013 (ΦΕΚ 24 Α'). 

3. Τις διατάξεις του ν. 3374/2005 (ΦΕΚ 189/τ.Α'/2.8.2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων - Παράρτημα Διπλώματος». 

4. Τ ις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

5. Το απόσπασμα πρακτικού της Γενικής Συνέλευσης 
Ειδικής Σύνθεσης (Γ.Σ.Ε.Σ.) του Τμήματος Επιστήμης 
Φυσικής Αγωγής και Αθλητισμού (ΤΕΦΑΑ). του Πανεπι¬ 
στημίου Θεσσαλίας (Συνεδρίαση 104/02-04-2013). 

6. Το απόσπασμα πρακτικού της Συγκλήτου Ειδικής 
Σύνθεσης του Πανεπιστημίου Θεσσαλίας (συνεδρίαση 
25/19-04-2013). 

7. Το αριθμ. 524/18-05-2010 έγγραφο της ΑΔΙΠ από 
το οποίο προκύπτει ότι έχει ολοκληρωθεί η εξωτερική 
αξιολόγηση του τμήματος Επιστήμης Φυσικής Αγωγής 
και Αθλητισμού (ΤΕΦΑΑ) του Πανεπιστημίου Θεσσαλίας. 

8. Το γεγονός ότι από τις διατάξεις της παρούσης 
απόφασης δεν προκαλείται δαπάνη εις βάρος του κρα¬ 
τικού προϋπολογισμού, αποφασίζουμε: 







24540 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Εγκρίνουμε από το ακαδημαϊκό έτος 2013-2014 τη λει¬ 
τουργία του Προγράμματος Μεταπτυχιακών Σπουδών 
(ΠΜΣ) του Τμήματος Επιστήμης Φυσικής Αγωγής και 
Αθλητισμού (ΤΕΦΑΑ) του Πανεπιστημίου Θεσσαλίας με 
τίτλο «Εφαρμοσμένη Κινησιολογία στις Ένοπλες Δυνά¬ 
μεις» (ΜΜίΐθτγ ΡίΙηθδε & ΪΑ/θΙΙόθίηρ), ως εξής: 

Αρθρο 1 

Γενικές Διατάξεις 

Το Τμήμα Επιστήμης Φυσικής Αγωγής και Αθλητισμού 
(ΤΕΦΑΑ) του Πανεπιστημίου Θεσσαλίας οργανώνει και 
λειτουργεί Πρόγραμμα Μεταπτυχιακών Σπουδών (ΠΜΣ) 
με τίτλο «Εφαρμοσμένη Κινησιολογία στις Ένοπλες Δυ¬ 
νάμεις» (ΜίΙίΙαΓγ ΡιΙηοεε & ίΛ/θΙΙόθίης) σύμφωνα με τις 
διατάξεις της απόφασης αυτής και του Ν. 3685/2008 
(ΦΕΚ 148, τ.Α'). 

Αρθρο 2 

Αντικείμενο - Σκοπός. 

Στόχος του ΠΜΣ «Εφαρμοσμένη Κινησιολογία στις 
Ένοπλες Δυνάμεις» του ΤΕΦΑΑ είναι η δημιουργία ενός 
περιβάλλοντος για: 

• την ανάδειξη καταρτισμένων ένστολων στελεχών 
σε θέματα σωματικής επάρκειας με στόχο την πρόληψη 
τραυματισμών, έλεγχο της παχυσαρκίας και γενικά την 
προαγωγή της ευρωστίας και επιχειρησιακής ετοιμό¬ 
τητας. 

• την καλλιέργεια της κριτικής ανάλυσης της σχετικής 
βιβλιογραφίας και προαγωγή της έρευνας που σχετίζε¬ 
ται με τη σωματική επάρκεια των ένστολων. 

• τη συνεργασία με συναφείς ερευνητικούς, παρα¬ 
γωγικούς και κοινωνικούς φορείς της χώρας μας και 
του εξωτερικού. 

• Τη χρήση προηγμένων μεθόδων για την ανάλυση 
και σχεδίασμά σύνθετων προγραμμάτων βελτίωσης της 
σωματικής επάρκειας και επιχειρησιακής ικανότητας 
των ένστολων. 

Η κατάλληλη κατάρτιση ένστολων στελεχών αποτελεί 
το καλύτερο εχέγγυο για την πρόληψη και αντιμετώπιση 
σύνθετων προβλημάτων, που σχετίζονται με τη σωματι¬ 
κή και ψυχολογική επάρκεια ατόμων που υπηρετούν στις 
ένοπλες δυνάμεις και τα σώματα ασφαλείας οι απόφοι¬ 
τοι του εν λόγω ΠΜΣ θα μπορέσουν να συμβάλλουν 
στην πρόληψη τραυματισμών που σχετίζονται με το 
μυοσκελετικό σύστημα, την αποφυγή της παχυσαρκίας 
και άλλων παραγόντων που επηρεάζουν τη σωματική 
ευρωστία, με στόχο την αναβάθμιση της ψυχολογικής 
ετοιμότητας και επιχειρησιακής ικανότητας. Η ανάδειξη 
αυτών των ικανοτήτων θα γίνει διαμέσου της ενδελε¬ 
χούς αναζήτησης της πιο σύγχρονης διεθνούς βιβλιο¬ 
γραφίας. Επιπρόσθετα, το ΤΕΦΑΑ διαθέτει εργαστήρια 
με εξειδικευμένο εξοπλισμό που δίνουν τη δυνατότητα 
της παροχής πρακτικής εμπειρίας ενώ το διδακτικό 
προσωπικό του Τμήματος διαθέτει πολύπλευρη εμπειρία 
και επιστημονική αναγνώριση, που υποστηρίζεται τόσο 
από τον μεγάλο αριθμό επιστημονικών δημοσιεύσεων - 
απόρροια έντονης ερευνητικής δραστηριότητας - όσο 
και από τον επίσης μεγάλο αριθμό βιβλιογραφικών 
αναφορών στο έργο τους. Αυτή την συγκεντρωμένη 
και υψηλού επιπέδου γνώση θα μεταφερθεί στους φοι¬ 
τητές του ΠΜΣ. Τέλος, η συνεργασία του διδακτικού 
προσωπικού του ΤΕΦΑΑ με ερευνητικούς φορείς εντός 
και εκτός Ελλάδος δίνει τη δυνατότητα ανταλλαγής 


απόψεων, δημιουργίας καινοτόμων ιδεών και χρησιμο¬ 
ποίησης σύγχρονων μεθόδων για τη μεγιστοποίηση της 
επιχειρησιακής ικανότητας των ατόμων που υπηρετούν 
στις Ένοπλες Δυνάμεις και τα Σώματα Ασφαλείας. 

Αρθρο 3 

Μεταπτυχιακός Τίτλος. 

Το ΠΜΣ του ΤΕΦΑΑ του Πανεπιστημίου Θεσσαλίας 
απονέμει Μεταπτυχιακό Δίπλωμα Ειδίκευσης (ΜΔΕ) με 
τίτλο «Εφαρμοσμένη Κινησιολογία στις Ένοπλες Δυ¬ 
νάμεις». 

Αρθρο 4 

Κατηγορίες Πτυχιούχων. 

Στο ΠΜΣ γίνονται δεκτοί πτυχιούχοι Τμημάτων Ια¬ 
τρικής, ΤΕΦΑΑ και άλλων Σχολών συναφών ειδικοτή¬ 
των ΑΕΙ της ημεδαπής και αναγνωρισμένων ομοταγών 
ιδρυμάτων της αλλοδαπής, καθώς και πτυχιούχοι των 
ΑΣΕΙ. 

Άρθρο 5 

Χρονική Διάρκεια Σπουδών 

Η ελάχιστη χρονική διάρκεια για την απονομή του 
ΜΔΕ ορίζεται σε τρία (3) εξάμηνα. 

Αρθρο 6 

Πρόγραμμα Μαθημάτων 

Για την απόκτηση του εν λόγω Μεταπτυχιακού Δι¬ 
πλώματος Ειδίκευσης απαιτείται η συμπλήρωση 90 πι¬ 
στωτικών μονάδων (ΕΘΤδ), οι οποίες προκύπτουν από 
την παρακολούθηση και επιτυχή εξέταση μαθημάτων, 
την επιτυχή παρακολούθηση σεμιναρίων, καθώς και την 
εκπόνηση Μεταπτυχιακής Διατριβής ή με την αντικατά¬ 
σταση αυτής με μαθήματα επιλογής. Η γλώσσα διδα¬ 
σκαλίας του Προγράμματος είναι η Αγγλική. 


Α' ΕΞΑΜΗΝΟ 

Κωδικός 

Μαθήματα 

ΕΘΤδ 


ΜΑΟΙ 

Μέθοδοι Αξιολόγησης και Στα¬ 
τιστικής 

8 

Υ 

ΜΑ02 

Μεθοδολογία παρουσίασης δε¬ 
δομένων και συγγραφής της δι¬ 
ατριβής 

8 

Υ 

ΜΑΘ3 

Κακώσεις μυοσκελετικού συστή¬ 
ματος 

7 

Υ 

ΜΑ04 

Φυσιολογία Αντίξοων Συνθηκών 

7 

Υ 

Β' ΕΞΑΜΗΝΟ 

ΜΒ01 

Φυσιολογία της Άσκησης και 
Προπονητική 

7 

Υ 

ΜΒΘ2 

Εμβιομηχανική και Εργονομία 
(ορθοτικά, ρουχισμός, εξοπλι¬ 
σμός, κτλ.) 

7 

Υ 

ΜΒΘ3 

Εφαρμοσμένη Ψυχολογία 

7 

Υ 

ΜΒΘ4 

Διατροφή και Συμπληρώματα 
Σεμινάρια 

7 

Υ 

ΣΕ1 

Σεμινάρια από επιστήμονες κύ¬ 
ρους από την Ελλάδα και το 
εξωτερικό για θέματα ιδιαίτερου 
επιστημονικού ενδιαφέροντος 
για το ΠΜΣ 

2 

Υ 

Γ' ΕΞΑΜΗΝΟ 

ΜΕ Μεταπτυχιακή Διατριβή 

30 


Ή επιλογή τεσσάρων (4) μαθημάτων και ενός (1) 

εκ 

των δύο σεμιναρίων από τον κάτωθι πίνακα: 



Μαθήματα 

ΕΘΤ3 


Ασκηση και παχυσαρκία 

7 

Ε 

Αρχές συμβουλευτικής και ειδικά θέματα 

7 

Ρ 

στον αθλητισμό 



Βιοχημεία της Ασκησης 

7 

Ε 

Ψυχολογία στην προσαρμοσμένη φυσική 

7 

Ε 

αγωγή 



Μυϊκή Φυσιολογία 

7 

Ε 

Μεταβολικές ασθένειες και Ασκηση 

7 

Ε 

Ασκηση, Πρόληψη και Αποκατάσταση καρ- 

7 

Ρ 

διοπαθειών 



Ασκηση και ψυχική υγεία στην τρίτη ηλικία 

7 

Ε 

Σεμινάρια 


Σεμινάρια από επιστήμονες κύρους από 
την Ελλάδα και το εξωτερικό για θέματα ^ γ 
ιδιαίτερου επιστημονικού ενδιαφέροντος 
για το ΠΜΣ 

Σεμινάρια για την εκμάθηση για την εκμά¬ 
θηση του στατιστικού πακέτου 3Ρ38 και 
διαδικασιών αναζήτησης διεθνούς βιβλίο- ^ γ 
γραφίας σε ηλεκτρονικές βάσεις δεδομέ¬ 
νων (\Λ/θό οί 3οίθηοθ) και σε ηλεκτρονικούς 
καταλόγους βιβλιοθηκών 

Αρθρο 7 

Αριθμός Εισακτέων 

Ο αριθμός εισακτέων στο ΠΜΣ ορίζεται κατά ανώτατο 
όριο σε τριάντα (30) μεταπτυχιακούς φοιτητές κατ’ έτος. 

Αρθρο 8 
Προσωπικό 

Για την υλοποίηση του ΠΜΣ θα απασχοληθούν μέλη 
ΔΕΠ του ΤΕΦΑΑ, μέλη ΔΕΠ άλλων τμημάτων του Πα¬ 
νεπιστημίου Θεσσαλίας και άλλων Πανεπιστημιακών 
Ιδρυμάτων καθώς και άλλες κατηγορίες διδασκόντων 
σύμφωνα με τις διατάξεις του αρ. 5 του ν. 3685/2008. 

Αρθρο 9 

Υλικοτεχνική υποδομή 

Γ ια την λειτουργία του ΠΜΣ θα χρησιμοποιηθούν οι 
χώροι διδασκαλίας και έρευνας (εργαστήρια, βιβλιοθήκη 
κλπ.), ο εξοπλισμός και η διοικητική δομή του ΤΕΦΑΑ 
του Πανεπιστημίου Θεσσαλίας. 

Αρθρο 10 

Διάρκεια λειτουργίας 

Το ΠΜΣ θα λειτουργήσει μέχρι το ακαδημαϊκό έτος 
2020-2021 με την επιφύλαξη των διατάξεων της παρ. 11α 
του άρθρου 80 του ν.4009/2011 (ΦΕΚ 195/Α'). 

Αρθρο 11 

Κόστος Λειτουργίας 

Το 65% του ετήσιου κόστους λειτουργίας του προ¬ 
γράμματος που αφορά στις λειτουργικές δαπάνες ανέρ¬ 


χεται στο ποσό των 76.050,00 Ευρώ και αναλύεται σε 
κατηγορίες δαπανών ως εξής: 


Δαπάνη 

Προϋπολογισμός 
σε ΕΥΡΩ 

α. ΑΜΟΙΒΕΣ - ΑΠΟΖΗΜΙΩΣΕΙΣ 
ΔΙΔΑΚΤΙΚΟΥ, ΤΕΧΝΙΚΟΥ 

ΚΑΙ ΔΙΟΙΚΗΤΙΚΟΥ ΠΡΟΣΩΠΙΚΟΥ 

30.000 

β. ΜΕΤΑΚΙΝΗΣΕΙΣ 

12.000 

γ.Έξοδα προβολής και διαφήμισης 

450 

δ. Έντυπα και γραφική ύλη 

1.500 

ε. Υλικά άμεσης ανάλωσης 

17.000 

στ. Διάφορα έξοδα 

3.100 

ζ. Υποτροφίες 

12.000 

Σύνολο 

76.050 


Το ανωτέρω κόστος λειτουργίας του Προγράμματος 
θα καλυφθεί από δίδακτρα των μεταπτυχιακών φοιτη¬ 
τών, χορηγίες, δωρεές κ.λπ. 


Αρθρο 12 

Μεταβατικές Διατάξεις 

Όλα τα θέματα που δεν προβλέπονται στην παρούσα 
απόφαση θα ρυθμίζονται από τον Κανονισμό Μεταπτυ¬ 
χιακών Σπουδών και από τα αρμόδια όργανα σύμφωνα 
με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 5 Ιουλίου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθ. 7004/10/28-α (5) 

Έγκριση της αριθ. 7004/10/4/17-6-2013 απόφασης του 
Αστυνομικού Διευθυντή Εύβοιας «Μεταβίβαση δικαι¬ 
ώματος υπογραφής εγγράφων “ΜΕ ΕΝΤΟΛΗ ΔΙΕΥ¬ 
ΘΥΝΤΗ” στους Υποδιευθυντές της Αστυνομικής Διεύ¬ 
θυνσης Εύβοιας». 

Ο ΑΡΧΗΓΟΣ 

ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Το άρθρο 23 παρ. 6 του Ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α' 41). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ/τος 63/2005 (Α' 98). 

3. Το Π.Δ. 184/2009 «Σύσταση Υπουργείου Προστασίας 
του Πολίτη και καθορισμός των αρμοδιοτήτων του» (Α' 
213). 

4. Το Π.Δ. 85/2012 «Ίδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141), όπως 
τροποποιήθηκε με τα Π.Δ. 88/2012 (Α' 143), 94/2012 (Α' 
149) και 98/2012 (Α' 160). 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Εγκρίνουμε την αριθ. 7004/10/4/17-6-2013 απόφαση του 
Διευθυντή της Αστυνομικής Διεύθυνσης Εύβοιας «Μετα¬ 
βίβαση δικαιώματος υπογραφής εγγράφων «ΜΕ ΕΝΤΟΛΗ 
ΔΙΕΥΘΥΝΤΗ», στους Υποδιευθυντές της Αστυνομικής 
Διεύθυνσης Εύβοιας», το περιεχόμενο της οποίας έχει 
ως εξής: 

«ΑΠΟΦΑΣΗ 

Αριθμ. Πρωτ. 7004/10/4 

Μεταβίβαση δικαιώματος υπογραφής εγγράφων «ΜΕ 
ΕΝΤΟΛΗ ΔΙΕΥΘΥΝΤΗ» στους Υποδιευθυντές της Αστυ¬ 
νομικής Διεύθυνσης Εύβοιας. 

Ο ΔΙΕΥΘΥΝΤΗΣ 

ΤΗΣ ΑΣΤΥΝΟΜΙΚΗΣ ΔΙΕΥΘΥΝΣΗΣ ΕΥΒΟΙΑΣ 

Έχοντας υπόψη: 

1. Τις διατάξεις του άρθρου 23 παρ. 6 του Ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

2. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα που κωδικοποιήθηκε 
με το άρθρο πρώτο του π.δ/τος 63/2005 (Α' 98). 

3. Την ανάγκη απλούστευσης των διαδικασιών, μείω¬ 
σης της αλληλογραφίας και εξασφάλισης της εύρυθ¬ 
μης και αποτελεσματικής λειτουργίας της Αστυνομικής 
Διεύθυνσης Εύβοιας. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο μόνο 

1. Μεταβιβάζουμε στους Υποδιευθυντές της Αστυνο¬ 
μικής Διεύθυνσης Εύβοιας το δικαίωμα υπογραφής «ΜΕ 
ΕΝΤΟΛΗ ΔΙΕΥΘΥΝΤΗ», εγγράφων, αποφάσεων, διαταγών 
ή άλλων πράξεων, ως ακολούθως: 

Α. Στον Υποδιευθυντή που συντονίζει, εποπτεύει και 
ελέγχει το Γραφείο Εσωτερικών Λειτουργιών για θέμα¬ 
τα της αρμοδιότητας του Γ ραφείου: 

(1) Τ α συνήθη έγγραφα προς τις υφιστάμενες και τις 
κατώτερες της Διεύθυνσης Υπηρεσίες της Ελληνικής 
Αστυνομίας. 

(2) Τα έγγραφα προς ισότιμες και κατώτερες της Δι¬ 
εύθυνσης δημόσιες υπηρεσίες και αρχές, με τα οποία 
παρέχονται ή ζητούνται πληροφορίες ή αφορούν την 
επίδοση ή κοινοποίηση ή εκτέλεση εγγράφων ή αποφά¬ 
σεων κατά του προσωπικού της και των υφισταμένων 
της Υπηρεσιών. 

(3) Τα έγγραφα με τα οποία δίνονται απαντήσεις σε 
επιστολές, αναφορές, καταγγελίες, αιτήσεις και υπο¬ 
μνήματα του προσωπικού, των ιδιωτών, συλλόγων, σω¬ 
ματείων κ.λπ. Εάν για τις περιπτώσεις αυτές απαιτείται 
η λήψη απόφασης του Διευθυντή της Διεύθυνσης, η 
απάντηση δίνεται μετά την απόφαση αυτή. 

(4) Τις διαταγές με τις οποίες παρέχονται στις Υπηρε¬ 
σίες της Διεύθυνσης ερμηνευτικές οδηγίες ή απαντήσεις 
για συγκεκριμένες διατάξεις της νομοθεσίας, περί της 
έννοιας των οποίων δεν καταλείπονται αμφιβολίες ή 
καλύπτονται από προηγούμενη ενέργεια ή γνωμοδό¬ 
τηση ή νομολογία. 

(5) Τα παραπεμπτικά σημειώματα προς τους ιατρούς 
που εκτελούν την υγειονομική υπηρεσία, για εξέταση 
των ασθενών αστυνομικών του Επιτελείου. 


(6) Τα Φύλλα Πορείας και Φύλλα Αδειας του προσω¬ 
πικού του Επιτελείου. 

Β. Στον Υποδιευθυντή που συντονίζει, εποπτεύει και 
ελέγχει το Γ ραφείο Αστυνόμευσης - Ασφάλειας για θέ¬ 
ματα της αρμοδιότητας του Γ ραφείου: 

(1) Τ ις βεβαιώσεις του ιδιοχείρου της υπογραφής των 
Διοικητών των Υπηρεσιών σε έγγραφα ιδιωτών και το 
ακριβές του αντιγράφου εγγράφων, που προορίζονται 
για την αλλοδαπή. 

(2) Τ ις εγκριτικές διαταγές μετακινήσεων εκτός έδρας 
και εντός ορίων της Διεύθυνσης των Ανθυπαστυνόμων 
- Αρχιφυλάκων και Αστυφυλάκων. 

(3) Τις υποβλητικές αναφορές και τους πίνακες υπο¬ 
μνημάτων οδοιπορικών κ,λπ. εξόδων για τη δικαιολό- 
γηση εκτός έδρας αποζημίωσης του προσωπικού του 
Επιτελείου της Αστυνομικής Διεύθυνσης Εύβοιας, καθώς 
και τις εγκριτικές διαταγές της Διεύθυνσης που αφο¬ 
ρούν τις εκτός έδρας κινήσεις του προσωπικού των Υπη¬ 
ρεσιών της με δικαιολόγηση ημερήσιας αποζημίωσης. 

(4) Το βιβλίο υπηρεσίας και τους πίνακες διάταξης 
υπηρεσίας του προσωπικού του Επιτελείου. 

(5) Τις διαταγές πορείας για την κίνηση των υπηρε¬ 
σιακών οχημάτων του Επιτελείου. 

(6) Τα δελτία επισκευής του άρθρου 5 παρ. 2 του 
Β.Δ. 24/1969 (ΦΕΚ Α' 7/1970), για τα υπηρεσιακά οχήματα 
του Επιτελείου. 

2. Η κατά την προηγούμενη παράγραφο μεταβίβαση 
του δικαιώματος υπογραφής, δεν αποκλείει την παράλ¬ 
ληλη άσκησή του από το Διευθυντή της Αστυνομικής 
Διεύθυνσης Εύβοιας, αν κρίνει τούτο σκόπιμο, λόγω 
της φύσης και του περιεχομένου του εγγράφου ή αν 
εισηγούνται την υπογραφή αυτού οι Υποδιευθυντές, 
λόγω της ιδιαίτερης σπουδαιότητάς του. 

Χαλκίδα, 17 Ιουνίου 2013 

Ο Διευθυντής 
ΕΥΑΓΓΕΛΟΣ Λ. ΦΛΕΒΑΡΗΣ 
Αστυνομικός Διευθυντής» 

Άρθρο 2 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουλίου 2013 
Ο Αρχηγός 

ΝΙΚΟΛΑΟΣ ΠΑΠΑΓΙΑΝΝΟΠΟΥΛΟΣ 

-♦- 

( 6 ) 

Συνεδρίαση 82/1/09.07.2013 

Απογραφή τραπεζικής θυρίδας της ασφαλιστικής επι¬ 
χείρησης «ΔΙΕΘΝΗΣ ΕΝΩΣΙΣ ΑΝΩΝΥΜΟΣ ΑΣΦΑΛΙΣ¬ 
ΤΙΚΗ ΕΤΑΙΡΙΑ», κατάθεση επιταγών εταιρείας προς 
είσπραξη, αποδέσμευση ποσού για πληρωμές προς 
δικαιούχους αποζημιώσεων και τρίτους κατά τις δια¬ 
τάξεις του άρθρου 9, παρ. 2 του ν.δ. 400/70. 

Η ΕΠΙΤΡΟΠΗ ΠΙΣΤΩΤΙΚΩΝ 
ΚΑΙ ΑΣΦΑΛΙΣΤΙΚΩΝ ΘΕΜΑΤΩΝ 

Αφού έλαβε υπόψη: 

α) το άρθρο 55Α του έχοντος ισχύ νόμου (ν. 3424/1927, 
ΦΕΚ Α' 298) Καταστατικού της Τράπεζας της Ελλάδος, 

β) την Πράξη Εκτελεστικής Επιτροπής 1/20.12.2012 
(ΦΕΚ Β' 3410) «Ανασύσταση Επιτροπής Πιστωτικών και 

Ασφαλιστικών Θεμάτων και ανάθεση αρμοδιότητας», 
όπως ισχύει, 

γ) τις διατάξεις των παραγράφων 1 και 2 του άρθρου 
1 του ν. 3867/2010 «Εποπτεία ιδιωτικής ασφάλισης, σύ¬ 
σταση εγγυητικού κεφαλαίου ιδιωτικής ασφάλισης ζωής, 
οργανισμοί αξιολόγησης πιστοληπτικής ικανότητας και 
άλλες διατάξεις αρμοδιότητας του Υπουργείου Οικο¬ 
νομικών» (ΦΕΚ Α' 128), 

δ) το Ν.Δ. 400/1970 «περί Ιδιωτικής Επιχειρήσεως 
Ασφαλίσεως» (ΦΕΚ Α' 10), όπως ισχύει, και ιδιαίτερα 
τη διάταξη των άρ. 9,17α, 17β, 17γ παρ. 4 και 5 του Ν.Δ. 
400/70, όπως ισχύουν, καθώς και την υπ’ αριθμόν 133/ 
18-11-2008 Απόφαση της Επιτροπής Εποπτείας Ιδιωτικής 
Ασφάλισης (ΕΠ.Ε.Ι.Α.) (ΦΕΚ Β' 2577), και ιδιαίτερα τη 
διάταξη του άρ. 4 παρ. 1, 

ε) την 80/3/28.06.2013 απόφαση της Επιτροπής Πιστω¬ 
τικών και Ασφαλιστικών Θεμάτων (ΕΠΑΘ) με την οποία 
απαγορεύθηκε η ελεύθερη διάθεση (δέσμευση) του συ¬ 
νόλου των, κατά την κοινοποίηση της απόφασης, υφι¬ 
στάμενων σε ασφαλιστική τοποθέτηση και ελευθέρων 
περιουσιακών στοιχείων καθώς και των χρηματοπιστω¬ 
τικών μέσων της Εταιρείας «ΔΙΕΘΝΗΣ ΕΝΩΣΙΣ ΑΝΩΝΥ¬ 
ΜΟΣ ΑΣΦΑΛΙΣΤΙΚΗ ΕΤΑΙΡΙΑ», σύμφωνα με τα οριζόμενα 
στα άρθρα 9 και 17γ του ν.δ. 400/1970, όπως ισχύει, 
στ) την 81/1/04.07.2013 απόφαση της Επιτροπής Πιστω¬ 
τικών και Ασφαλιστικών Θεμάτων (ΕΠΑΘ) με την οποία 
δόθηκε άδεια απογραφής της τραπεζικής θυρίδας της 
ασφαλιστικής επιχείρησης, και αποδεσμεύθηκε ποσό 
για κάλυψη τρεχόντων λειτουργικών εξόδων και ποσό 
για κάλυψη δαπανών μισθοδοσίας μηνάς Ιουνίου 2013, 
κατά τις διατάξεις του άρθρου 9. παρ. 2 του ν.δ. 400/70, 
ζ) την από 5.7.2013 (Α.Π. ΔΕΙΑ 6133/8.7.2013) επιστολή 
της Εταιρείας για την απογραφή της θυρίδας θησαυ¬ 
ροφυλακίου, με αριθμό 15, σε Κατάστημα της Τράπε¬ 
ζας Πειραιώς σε υλοποίηση της υπ’αριθμ. 81/1/04.07.2013 
απόφαση της ΕΠΑΘ, 

η) το από 8.7.2013 (Α.Π. ΔΕΙΑ 6152/8.7.2013) αίτημα της 
Εταιρείας ί) να επιτραπεί το άνοιγμα της, με αριθμό 15, 
θυρίδας θησαυροφυλακίου που έχει μισθώνει η Εταιρεία 
στο Κατάστημα της Τράπεζας Πειραιώς (κωδ. καταστή¬ 
ματος 2093 - διεύθυνση: Ηλία Ηλιου 70, Νέος Κόσμος) 
παρουσία των εξουσιοδοτημένων από την Εταιρεία 
υπαλλήλων της και του Ορκωτού Ελεγκτή Λογιστή 
της Εταιρείας, για την συνέχιση της απογραφής, ϋ) να 
εγκριθεί η αποδέσμευση των επιταγών που βρίσκονται 
εντός της θυρίδας με ημερομηνία λήξης έως και την 15η 
Ιουλίου 2013, ως αυτές προέκυψαν από την απογραφή, 
σημείο ζ) ανωτέρω, και να κατατεθούν σε υφιστάμενους 
τραπεζικούς λογαριασμούς της Εταιρείας, 
θ) τα από 2.7.2013 (Α.Π. ΔΕΙΑ 5979/2.7.2013) και 8.7.2013 
(Α.Π. ΔΕΙΑ 6186/9.7.2013) αιτήματα της Εταιρείας για την 
αποδέσμευση ποσού για καταβολή υποχρεώσεων της 
Εταιρείας προς δικαιούχους αποζημιώσεων και τρίτους 
για επιταγές που ήδη είχαν εκδοθεί κατά την ημερομη¬ 
νία λήψης της απόφασης ΕΠΑΘ 80/3/28.06.2013, 
ι) το από 9.7.2013 εισηγητικό σημείωμα της Διεύθυνσης 
Εποπτείας Ιδιωτικής Ασφάλισης, αποφασίζει: 

Α) Επιτρέπει το άνοιγμα της υπ. αρ. 15 θυρίδας θη¬ 
σαυροφυλακίου που τηρεί η Εταιρεία στο Κατάστημα 
της Τράπεζας Πειραιώς (κωδ. καταστήματος 2093 - δι¬ 
εύθυνση: Ηλία Ηλιου 70, Νέος Κόσμος) παρουσία των 
εξουσιοδοτημένων από την Εταιρεία υπαλλήλων της και 
του Ορκωτού Ελεγκτή Λογιστή της Εταιρείας, προς το 
σκοπό συνέχισης της απογραφής του περιεχομένου της 


σε υλοποίηση της 81/1/04.07.2013 απόφασης της ΕΠΑΘ 
και σύμφωνα με την διαδικασία που προβλέπεται από 
την απόφαση αυτή, 

Β) Εγκρίνει την ανάληψη από την υπ. αρ. 15 θυρίδα 
θησαυροφυλακίου που τηρεί η Εταιρεία στο Κατάστημα 
της Τράπεζας Πειραιώς των επιταγών με λήξη έως και 
15 Ιουλίου 2013, ως αυτές προέκυψαν από την απογραφή 
και επισυνάπτονται στο παράρτημα Α, συνολικού χρημα¬ 
τικού ποσού € 502.469,32 και την κατάθεση τους σε υφι¬ 
στάμενους τραπεζικούς λογαριασμούς της Εταιρείας. 
Με την παρούσα εντέλλεται η Εταιρεία να ενημερώσει 
την Τράπεζα της Ελλάδος σχετικά με την κατάθεση 
των επιταγών στους τραπεζικούς λογαριασμούς της, 

Γ) Εγκρίνει την αποδέσμευση των ποσών € 498.770,64, 
€ 8.007,88, € 7.973,00 από τους τραπεζικούς λογαρια¬ 
σμούς ΘΒ24 0140 1190 1490 0232 0000 272, ΘΒ12 0140 
7030 7030 0200 2006 470 και ΘΒ36 0140 5330 5330 0233 
0000 314 που η Εταιρεία τηρεί στο πιστωτικό ίδρυμα 
ΑΙρίια ΒαηΚ, € 2.160,00, € 1.360,76, από τους τραπεζικούς 
λογαριασμούς ΘΒ64 0110 2050 0000 2054 7037 828 και 
ΘΒ24 0110 0760 0000 0764 7016 158 που η Εταιρεία τη¬ 
ρεί στο πιστωτικό ίδρυμα Εθνική Τράπεζα, € 187.260,45, 
€ 8.590,02, από τους τραπεζικούς λογαριασμούς ΘΒ47 
0172 0400 0050 4000 9250 735 και ΘΒ41 0172 2290 0052 
2903 3720 543 που η Εταιρεία τηρεί στο πιστωτικό 
ίδρυμα Τράπεζα Πειραιώς, € 6.150,00 από τον τραπεζι¬ 
κό λογαριασμό ΘΒ9807303060000000002921807 που η 
Εταιρεία τηρεί στο πιστωτικό ίδρυμα Τράπεζα Κύπρου 
(νυν Τράπεζα Πειραιώς), € 15.968,64 από τον τραπεζικό 
λογαριασμό ΘΒ31 0540 0210 0000 2503 6012 012 που 
η Εταιρεία τηρεί στο πιστωτικό ίδρυμα ΡΐΌόεηΚ και € 
1.725 από τον τραπεζικό λογαριασμό ΘΒ84 0870 0090 
0000 0001 1120 819 που η Εταιρεία τηρεί στο πιστωτικό 
ίδρυμα Παγκρήτια Συνεταιριστική Τράπεζα, προκειμένου 
για την πληρωμή των επιταγών της Εταιρείας, όπως 
αναφέρεται αναλυτικά στην συνημμένη κατάσταση του 
παραρτήματος Β όπου αναφέρεται και ο τραπεζικός 
λογαριασμός στον οποίο αντικρίζεται κάθε επιταγή και 
αποτελεί αναπόσπαστο μέρος της παρούσας. 

Καλούνται τα πιστωτικά ιδρύματα να αποστείλουν 
στην Τράπεζα της Ελλάδος αντίγραφα των κινήσεων 
των λογαριασμών αμελλητί μετά την υλοποίηση των 
πληρωμών. 

Η απόφαση αυτή να δημοσιευθεί στην Εφημερίδα της 
Κυβερνήσεως.. 

Ο Πρόεδρος 

ΓΕΩΡΓΙΟΣ ΠΡΟΒΟΠΟΥΛΟΣ 

-♦- 

(7) 

Συνεδρίαση 82/2/9.7.2013 

Μεταβίβαση προς την ασφαλιστική εταιρεία με την επω¬ 
νυμία «ΙΝΤΕΡΛΑΪΦ (ΙΝΤΕΒϋΡΕ) ΑΝΩΝΥΜΗ ΑΣΦΑΛΙ¬ 
ΣΤΙΚΗ ΕΤΑΙΡΕΙΑ ΓΕΝΙΚΩΝ ΑΣΦΑΛΙΣΕΩΝ» του συνόλου 
του ασφαλιστικού χαρτοφυλακίου της ασφαλιστι¬ 
κής εταιρείας με την επωνυμία «ΩΙΒΕΚΤΑ ΑΝΩΝΥ¬ 
ΜΗ ΑΣΦΑΛΙΣΤΙΚΗ ΕΤΑΙΡΕΙΑ ΓΕΝΙΚΩΝ ΑΣΦΑΛΙΣΕ¬ 
ΩΝ», σύμφωνα με τις διατάξεις του άρθρου 59 του 
ν.δ. 400/1970. 

Η ΕΠΙΤΡΟΠΗ ΠΙΣΤΩΤΙΚΩΝ 
ΚΑΙ ΑΣΦΑΛΙΣΤΙΚΩΝ ΘΕΜΑΤΩΝ 

Αφού έλαβε υπόψη: 

α) το άρθρο 55Α του έχοντος ισχύ νόμου (ν. 3424/1927, 
ΦΕΚ Α' 298) Καταστατικού της Τράπεζας της Ελλάδος, 

β) την Πράξη Εκτελεστικής Επιτροπής 1/20.12.2012 
(ΦΕΚ Β' 3410) «Ανασύσταση Επιτροπής Πιστωτικών και 
Ασφαλιστικών Θεμάτων και ανάθεση αρμοδιότητας», 
όπως ισχύει, 

γ) τις διατάξεις των παραγράφων 1 και 2 του άρθρου 
1 του ν. 3867/2010 «Εποπτεία ιδιωτικής ασφάλισης, σύ¬ 
σταση εγγυητικού κεφαλαίου ιδιωτικής ασφάλισης ζωής, 
οργανισμοί αξιολόγησης πιστοληπτικής ικανότητας και 
άλλες διατάξεις αρμοδιότητας του Υπουργείου Οικο¬ 
νομικών», (ΦΕΚ Α' 128), 

δ) το ν.δ. 400/1970 περί «Ιδιωτικής Επιχειρήσεως Ασφα- 
λίσεως» (ΦΕΚ Α' 10), όπως ισχύει, και ιδιαίτερα τις δια¬ 
τάξεις του άρθρου 59 αυτού, 

ε) την με α.π. Δ.Ε.Ι.Α. 5217/11-05-2012 από κοινού επιστο¬ 
λή της ασφαλιστικής εταιρείας με την επωνυμία «ΙΝΤΕΡ- 
ΛΑΪΦ (ΙΝΤΕΒΙΙΡΕ) ΑΝΩΝΥΜΗ ΑΣΦΑΛΙΣΤΙΚΗ ΕΤΑΙΡΕΙΑ 
ΓΕΝΙΚΩΝ ΑΣΦΑΛΙΣΕΩΝ», εφεξής αποκαλούμενο «Εκχω¬ 
ρητής», και της ασφαλιστικής εταιρείας με την επωνυμία 
«ϋΙΒΕΚΤΑ ΑΝΩΝΥΜΗ ΑΣΦΑΛΙΣΤΙΚΗ ΕΤΑΙΡΕΙΑ ΓΕΝΙΚΩΝ 
ΑΣΦΑΛΙΣΕΩΝ», εφεξής αποκαλούμενη «Εκδοχέας», με 
την οποία αιτήθηκαν την έγκριση μεταβίβασης του Χαρ¬ 
τοφυλακίου του Εκχωρητή προς τον Εκδοχέα, σύμφω¬ 
να με τις διατάξεις του άρθρου 59 του ν.δ. 400/1970, 
συνοδευόμενη με: ί. την από 23-04-2012 απόφαση του 
διοικητικού συμβουλίου του Εκχωρητή, περί λήψης από¬ 
φασης για την προτεινόμενη ως άνω μεταβίβαση, II. την 
από 26-04-2012 απόφαση του διοικητικού συμβουλίου 
του Εκδοχέα περί λήψης απόφασης για την προτεινό- 
μενη ως άνω μεταβίβαση, III. το από 30-04-2012 ιδιωτικό 
συμφωνητικό μεταβίβασης του εν θέματι ασφαλιστικού 
χαρτοφυλακίου το οποίο συνυπέγραψαν ο Εκχωρητής 
και ο Εκδοχέας, ίν. την ανακοίνωση μεταβιβάσεως χαρ¬ 
τοφυλακίου για δημοσίευση στο ΦΕΚ, 

στ) την Εφημερίδα της Κυβερνήσεως (ΦΕΚ ΤΑΕ & 
ΕΠΕ 3627/25-05-2012) καθώς τα αποκόμματα των εφη¬ 


μερίδων (εφημερίδα «ΕΛΕΥΘΕΡΗ ΩΡΑ» της 23-05-2012 
και εφημερίδα «ΧΡΗΜΑΤΙΣΤΗΡΙΟ» της 23-05-2012), στις 
οποίες δημοσιεύτηκε η ανακοίνωση της προτεινόμενης 
μεταβίβασης χαρτοφυλακίου για την υποβολή ενστά¬ 
σεων από κάθε ενδιαφερόμενο, 
ζ) την από 08-07-2013 Έκθεση Χρηματοοικονομικής 
Κατάστασης και Φερεγγυότητας της Διεύθυνσης Επο- 
πτείας Ιδιωτικής Ασφάλισης της Τράπεζας της Ελλάδος, 
σύμφωνα με την οποία διαπιστώθηκε η φερεγγυότητα 
και η επάρκεια των αποθεμάτων του Εκδοχέα μετά τη 
μεταβίβαση του ως άνω χαρτοφυλακίου, 
η) το γεγονός ότι δεν υποβλήθηκαν ενστάσεις στην 
Εποπτική Αρχή επί της προτεινόμενης μεταβίβασης 
ασφαλιστικού χαρτοφυλακίου, εντός της τρίμηνης προ¬ 
θεσμίας από τη δημοσίευση της ανακοίνωσης της παρ. 
7 του άρ. 59 του ν.δ. 400/1970 όπως αναφέρονται στο 
υπό σημείο (στ) στοιχείο ανωτέρω, αλλά ούτε και πέραν 
της λήξης της προθεσμίας αυτής έως σήμερα, 
θ) το από 08-07-2013 εισηγητικό σημείωμα της Διεύ¬ 
θυνσης Εποπτείας Ιδιωτικής Ασφάλισης της Τράπεζας 
της Ελλάδος, αποφασίζει: 

Εγκρίνει τη μεταβίβαση προς την ασφαλιστική εται¬ 
ρεία με την επωνυμία «ΙΝΤΕΡΛΑΪΦ (ΙΝΤΕΒΙΙΡΕ) ΑΝΩΝΥΜΗ 
ΑΣΦΑΛΙΣΤΙΚΗ ΕΤΑΙΡΕΙΑ ΓΕΝΙΚΩΝ ΑΣΦΑΛΙΣΕΩΝ» του 
συνόλου του ασφαλιστικού χαρτοφυλακίου της ασφαλι¬ 
στικής εταιρείας με την επωνυμία «ΘΙΒΕΚΤΑ ΑΝΩΝΥΜΗ 
ΑΣΦΑΛΙΣΤΙΚΗ ΕΤΑΙΡΕΙΑ ΓΕΝΙΚΩΝ ΑΣΦΑΛΙΣΕΩΝ», σύμ¬ 
φωνα με τις διατάξεις του άρθρου 59 του ν.δ. 400/1970, 
όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΓΕΩΡΓΙΟΣ ΠΡΟΒΟΠΟΥΛΟΣ 

